
Põhieelarve vahendite kasutamise lubamine
1. ASJAOLUD HA MENETLUSE KÄIK
29.08.2018 võttis Rahandusministeerium vastu meetme 2.5.2 „Puuetega inimeste eluaseme füüsiline kohandamine“ taotlusvooru taotluste vastavaks tunnistamine ja rahuldamine“ otsuse, mille järgi toetati ka Narva linna Sotsiaalabiameti poolt esitatud taotlus. 

Vastavalt Sotsiaalkaitseministri 26.02.2018 määrusele nr 4 „Puuetega inimeste eluaseme füüsiline kohandamine“, hüvitatakse kohalikule omavalitsusele kohandustööde teostamisega seotud kulusid peale maksetaotluse esitamist. Taotlust võib esitada, kui  toetuse maksmise eelduseks olev tulemus on täielikult saavutatud ehk kohandustööd peavad olema tehtud. Koos maksetaotlusega esitatakse tulemuse saavutamist tõendavad dokumendid.

Narva linna Sotsiaalabiameti taotlus oli koostatud Narva linna elanike poolt esitatud hinnapakkumiste alusel. Esitatud hinnapakkumiste summad oluliselt ületavad Rahandusministeeriumi poolt hüvitatavaid piirmäärasid ning seetõttu moodustab linnapoolne osalus 19 515,73 eurot. Nendest 9 370,35 on linnapoolne omafinantseering, mida linn on kohustatud tagama vastavalt Narva Linnavolikogu 19.04.2018 määrusele nr 9 „Eluruumi kohandamise toetuse määramise kord Narva linnas“.  
13.06.2018 toimus Narva Linnavalitsuse eluruumi kohandamise toetuse määramise komisjoni istung, millel oli otsustatud vabastada täies ulatuses või osaliselt omafinantseeringust neid inimesi, kes ei ole suuteliselt tagada kohandustööde teostamiseks omaosalust. Kuna Narva Linnavolikogu 19.04.2018 määruse nr 9 „Eluruumi kohandamise toetuse määramise kord Narva linnas“ ei näe ette eluruumide kohandamise toetuse eraldamist suuremas mahus, kui on korraga sätestatud, kavatseb Narva linna Sotsiaalabiamet toetada inimesi erakorralise toetusega. Kokku kasutatakse selleks otstarbeks 10 145,38 eurot.

Esimese taotlusvooru raames tehtavate kohandustööde kogumaksumus on 79 603,83 eurot, nendest 6 989,45 eurot on kohandamise toetuse saajate omaosalus ehk kohandustööde teostamiseks ja edaspidiseks maksetaotluse esitamiseks vajab Narva linna Sotsiaalabiamet 72 614,38 eurot. 19 515,73 eurot on Narva linna Sotsiaalabiameti eelarves selleks otstarbeks ettenähtud linnapoolse omaosalusena. 53 098,65 eurot moodustab riigipoolne osalus kohandustööde teostamisel ja neid vahendeid on võimalik saada vaid peale kohandustööde teostamist ja maksetaotluse esitamist Rahandusministeeriumile. 

Arvestades ülaltoodud taotleb Narva linna Sotsiaalabiamet luba kasutada Sotsiaalabiameti 2018.a eelarves planeeritud põhieelarvelisi vahendeid summas 20 000,00 eurot puuetega inimeste eluaseme füüsilise kohandamise teostamiseks ning taastada põhieelarve summas                        20 000,00 eurot pärast vahendite laekumist Rahandusministeeriumist.
2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 3 kohaselt lahendab ja korraldab linnavalitsus kohaliku elu küsimusi, mis ei kuulu volikogu pädevusse.
3. OTSUS
3.1 Lubada Narva linna Sotsiaalabiametil kasutada põhieelarve vahendeid summas                   20 000,00 eurot puuetega inimeste eluaseme füüsilise kohandamise teostamiseks.
3.2 Taastada põhieelarve summas 20 000,00 eurot pärast vahendite laekumist Rahandusministeeriumist.

4. RAKENDUSSÄTTED 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Korraldus jõustub seadusega sätestatud korras.

